
Félretett kísérlet: a várpalotai Trianon-múzeum

A múzeumnak mint tudományos és ismeretterjesztő intézménynek számos dologgal kell rendelkezni ahhoz, hogy ne csak nevében legyen múzeum: gyűjtés, kategorizálás, restaurálás, tudásközvetítés, emlékezés, kutatás, érzelem és intenciómentes elemzés, nyilvánosság, publikálás, konferenciák, kiadványok, értelmező szövegek, többnyelvű feliratok, múzeumpedagógia és így tovább. A Trianon Múzeum tekinthető-e ebben az értelemben múzeumnak, vagy valami más: gyűjtemény, kiállítás, zarándokhely, kegyhely? Netán poszttraumás önterápia helyszíne? Vagy a historizáló nemzet(újjá)építés eszköze? Vagy ezek keveredése?
A dolgozatban kísérletet teszünk arra, hogy a - kibontakozó politikai szándék fényében - a múzeumban láthatóvá tett Trianon-diskurzus recepciója által felvetett kérdésekre sokrétű választ adjunk.



